ข้อบังคับสภาทนายความข้อบังคับสภาทนายความว่าด้วยการดำเนินการของสำนักงานสิทธิมนุษยชนสภาทนายความ พ.ศ. ๒๕๔๓ อาศัยอำนาจตามความในมาตรา ๒๗ และมาตรา ๑๕และด้วยความเห็นชอบของสภานายกพิเศษแห่งสภาทนายความ ตามมาตรา ๒๘แห่งพระราชบัญญัติทนายความ พ.ศ. ๒๕๒๘ คณะกรรมการสภาทนายความออกข้อบังคับสภาทนายความว่าด้วยการดำเนินงานของสำนักงานสิทธิมนุษยชน สภาทนายความ พ.ศ. ๒๕๔๓ ไว้ดังต่อไปนี้หมวด ๑บททั่วไป ข้อ ๑ข้อบังคับนี้ เรียกว่า ข้อบังคับ ว่าด้วยการดำเนินการของสำนักงานสิทธิมนุษยชนสภาทนายความพ.ศ. ๒๕๔๓ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ข้อบังคับ กฎหรือระเบียบใดที่ขัดหรือแย้งกับข้อบังคับฉบับนี้ ให้ใช้ข้อบังคับฉบับนี้แทนข้อ ๔ในข้อบังคับนี้นายก หมายความว่า นายกสภาทนายความอุปนายก หมายความว่า อุปนายกฝ่ายนโยบายและแผนงานสภาทนายความเหรัญญิก หมายความว่า เหรัญญิกสภาทนายความกรรมการ หมายความว่า กรรมการสิทธิมนุษยชนคณะกรรมการ หมายความว่า คณะกรรมการสิทธิมนุษยชนทนายความอาสา หมายความว่าทนายความอาสาให้คำปรึกษาผู้ต้องหาและเข้าฟังการสอบปากคำในคดีอาญากรรมการบริหารภาค หมายความว่า กรรมการบริหารสภาทนายความประจำภาคประธานทนายความจังหวัด หมายความว่าประธานทนายความประจำจังหวัดสำนักงานสิทธิมนุษยชน หมายความว่า สำนักงานสิทธิมนุษยชนสภาทนายความการให้คำปรึกษา หมายความว่าการให้คำปรึกษาผู้ต้องหาและเข้าร่วมฟังการสอบปากคำในคดีอาญาโครงการ หมายความว่า โครงการทนายความอาสาให้คำปรึกษาผู้ต้องหาและเข้าฟังการสอบปากคำในคดีอาญาหมวด ๒สำนักงานสิทธิมนุษยชน ข้อ ๕ให้คณะกรรมการสิทธิมนุษยชนตั้งสำนักงานสิทธิมนุษยชนขึ้น เพื่อทำหน้าที่เป็นหน่วยงานกลางเกี่ยวกับการให้ความช่วยเหลือทางกฎหมายทั่วราชอาณาจักรในคดีเกี่ยวกับสิทธิมนุษยชนบริหารโครงการทนายความอาสาให้คำปรึกษาผู้ต้องหาและเข้าฟังการสอบปากคำในคดีอาญา, โครงการหรือกิจการอื่นๆ ตามที่ได้รับมอบหมายจากสภาทนายความข้อ ๖ให้สำนักงานสิทธิมนุษยชนมีหน้าที่จัดทำโครงการต่าง ๆ ในข้อ ๕ รวมทั้งจัดทำงบประมาณ,รายงานการเงิน, รายงานกิจกรรม และติดต่อประสานงานกับบุคคลและหน่วยงานต่าง ๆของสภาทนายความและหน่วยงานอื่น ๆ ที่เกี่ยวข้องให้คณะกรรมการสิทธิมนุษยชน มีอำนาจแต่งตั้ง คณะอนุกรรมการหรือคณะทำงาน เพื่อทำกิจการ หรือพิจารณาเรื่องต่าง ๆอันอยู่ในขอบเขตวัตถุประสงค์ของคณะกรรมการสิทธิมนุษยชนหมวด ๓การเบิกจ่ายค่าตอบแทนของทนายความอาสากรุงเทพมหานคร ข้อ ๗การเบิกจ่ายค่าเบี้ยเลี้ยง๗.๑ในกรณีที่ทนายความอาสาเข้าเวรและได้ให้คำปรึกษาผู้ต้องหาและเข้าฟังการสอบปากคำในคดีอาญาในส่วนกรุงเทพมหานคร ให้เบิกจ่ายค่าเบี้ยเลี้ยงและค่าพาหนะเป็นการเหมาจ่ายสำหรับการปฏิบัติหน้าที่ในแต่ละกะหรือช่วงเวลา ดังนี้๗.๑.๑ ต่อรายบุคคลตั้งแต่เวลา ๐๖.๐๐ นาฬิกา ถึงเวลา ๑๘.๐๐นาฬิกา ค่าเบี้ยเลี้ยง เป็นจำนวน ๖๐๐ บาท๗.๑.๒ ต่อรายบุคคลตั้งแต่เวลา ๑๘.๐๐ นาฬิกา ถึงเวลา ๐๖.๐๐นาฬิกา ค่าเบี้ยเลี้ยง เป็นจำนวน ๘๐๐ บาท๗.๒ ในกรณีที่ทนายความอาสาต่อรายบุคคลเข้าเวรแต่ไม่มีการให้คำปรึกษา ให้เบิกจ่ายค่าเบี้ยเลี้ยงเป็นการเหมาจ่าย กะละหรือช่วงเวลาละ ๒๐๐ บาทข้อ ๘วิธีการเบิกจ่ายเงิน๘.๑ ให้ทนายความอาสาทำรายงานการปฏิบัติหน้าที่ (แบบ สมท. ๒)พร้อมแนบแบบขอเบิกค่าเบี้ยเลี้ยงและค่าพาหนะ (แบบ สมท. ๔) และสำเนารายงานประจำวันธุรการ(รับรองสำเนาถูกต้อง) มายังสำนักงานสิทธิมนุษยชนเพื่อตรวจสอบความถูกต้อง และเสนออุปนายกหรือ เหรัญญิก เป็นผู้อนุมัติ๘.๒ เมื่ออุปนายกหรือเหรัญญิกอนุมัติแล้วให้ทนายความอาสารับเงินดังกล่าวได้ที่ฝ่ายบัญชีและการเงิน ทุกวันศุกร์ที่สี่ของเดือนณ ที่ทำการสภาทนายความหมวด ๔การเบิกจ่ายค่าตอบแทนของทนายความอาสาส่วนภูมิภาค ข้อ ๙การเบิกจ่ายค่าเบี้ยเลี้ยง ค่าพาหนะ และค่าที่พัก๙.๑ ค่าเบี้ยเลี้ยงในกรณีที่ทนายความอาสาเข้าเวรและได้ให้คำปรึกษาผู้ต้องหาและเข้าฟังการสอบปากคำในคดีอาญาในส่วนภูมิภาคให้เบิกจ่ายค่าเบี้ยเลี้ยงดังนี้๙.๑.๑ ต่อรายบุคคลตั้งแต่เวลา ๐๖.๐๐ นาฬิกา ถึงเวลา ๑๘.๐๐นาฬิกา ค่าเบี้ยเลี้ยง เป็นจำนวน ๖๐๐ บาท๙.๑.๒ ต่อรายบุคคลตั้งแต่เวลา ๑๘.๐๐ นาฬิกา ถึงเวลา ๐๖.๐๐นาฬิกา ค่าเบี้ยเลี้ยง เป็นจำนวน ๘๐๐ บาท๙.๒ ในกรณีที่ทนายความอาสาต่อรายบุคคลเข้าเวรแต่ไม่มีการให้คำปรึกษา ให้เบิกจ่ายค่าเบี้ยเลี้ยงเป็นการเหมาจ่าย กะละหรือช่วงเวลาละ ๒๐๐ บาท๙.๓ ค่าพาหนะ๙.๓.๑ เฉพาะทนายความอาสาที่มีเหตุจำเป็นต้องเดินทางไปให้คำปรึกษาต่างอำเภอจากสำนักงานทนายความของตนที่ได้จดแจ้งต่อสภาทนายความสามารถเบิกค่าพาหนะเป็นการเหมาจ่ายได้๙.๓.๒ การเบิกค่าพาหนะเป็นการเหมาจ่ายให้เบิกได้ตามระยะทางไป- กลับ ในอัตรากิโลเมตรละ ๑.๕๐ บาท (ต่อ ๑ เที่ยว)๙.๓.๓ การเบิกค่าพาหนะอื่น อาทิเช่น ทางเรือให้ทนายความอาสาเบิกค่าพาหนะดังกล่าวได้ตามที่จ่ายจริง๙.๔ ค่าที่พักเฉพาะทนายความอาสาที่มีเหตุจำเป็นต้องเดินทางไปให้คำปรึกษาต่างอำเภอจากสำนักงานทนายความของตนที่ได้จดแจ้งต่อสภาทนายความและมีความจำเป็นต้องหาที่พักเนื่องจากระยะทางประกอบกับจะต้องปฏิบัติงานระหว่างเวลา๑๘.๐๐ นาฬิกา จนถึงเวลา ๐๖.๐๐ นาฬิกา ให้ทนายความอาสาเบิกค่าที่พักได้ตามหลักฐานที่จ่ายจริงและตามสมควรแก่เหตุข้อ ๑๐วิธีการเบิกจ่าย๑๐.๑ ให้ทนายความอาสาทำรายงานการปฏิบัติหน้าที่ (แบบ สมท.๒) พร้อมแนบแบบขอเบิกค่าเบี้ยเลี้ยง/ค่าพาหนะ/ค่าที่พัก (แบบ สมท. ๓)และสำเนารายงานประจำวันธุรการ (รับรองสำเนาถูกต้อง) พร้อมหลักฐานค่าพาหนะและค่าที่พัก(ถ้ามี) ไปยังประธานทนายความจังหวัดเพื่อตรวจสอบ ประธานทนายความจังหวัดเมื่อตรวจสอบแล้ว ให้ประธานทนายความจังหวัดส่งเอกสารดังกล่าวไปยังกรรมการบริหารภาคตรวจสอบพร้อมส่งสำเนาให้สำนักงานสิทธิมนุษยชน๑๐.๒ เมื่อกรรมการบริหารภาคตรวจสอบเอกสารแล้วเห็นว่าครบถ้วนถูกต้องให้เสนอความเห็นในแบบ สมท. ๓ และรวบรวมเอกสารทั้งหมดส่งสำนักงานสิทธิมนุษยชน เพื่อเสนออุปนายกหรือเหรัญญิกเป็นผู้อนุมัติต่อไป๑๐.๓ ให้ทนายความอาสาเปิดบัญชีเงินฝากสะสมทรัพย์ที่ ธนาคารกรุงเทพจำกัด (มหาชน) สาขาต่าง ๆ พร้อมแจ้งให้สำนักงานสิทธิมนุษยชนทราบ เมื่ออุปนายก หรือเหรัญญิกอนุมัติแล้วให้สำนักงานสิทธิมนุษยชน โอนเงินค่าเบี้ยเลี้ยง ค่าพาหนะและค่าที่พัก ให้ทนายความอาสาตามบัญชีธนาคารที่แจ้งไว้พร้อมทั้งแจ้งให้กรรมการบริหารภาคและประธานทนายความจังหวัดทราบข้อ ๑๑ค่าใช้จ่ายในการบริหารโครงการ๑๑.๑ เมื่อประธานทนายความจังหวัดร้องขอ คณะกรรมการอาจพิจารณาจัดสรรเงินให้แก่ประธานทนายความจังหวัดต่างๆ เพื่อใช้เป็นค่าใช้จ่ายในการบริหารโครงการได้ตามความจำเป็นและสมควรโดยจังหวัดหนึ่งๆ จะไม่เกิน ๑๐,๐๐๐ บาทต่อเดือนประธานทนายความจังหวัดจะต้องจัดทำงบประมาณเสนอต่อคณะกรรมการเพื่อพิจารณาและเสนอให้อุปนายกหรือผู้ที่นายกมอบหมายให้อนุมัติต่อไป๑๑.๒ คณะกรรมการฯมีอำนาจที่จะเสนอให้อุปนายกหรือผู้ที่นายกมอบหมาย ปรับเพิ่มหรือลดงบประมาณค่าใช้จ่ายในการบริหารโครงการซึ่งได้อนุมัติไปแล้วเมื่อได้คำนึงถึงความจำเป็น ความเหมาะสมด้านปริมาณงานและประสิทธิภาพในการดำเนินงานของประธานทนายความจังหวัดแต่ละจังหวัดหมวด ๕การเบิกเงินยืมทดรองจ่าย ข้อ ๑๒เพื่อความสะดวกรวดเร็วและประสิทธิภาพในการบริหารโครงการ ให้สำนักงานสิทธิมนุษยชนโดยความเห็นชอบของอุปนายกหรือผู้ที่นายกมอบหมายมีอำนาจเป็นการเฉพาะรายดังต่อไปนี้๑๒.๑ อนุมัติเงินยืมทดรองจ่ายรายเดือนให้แก่ประธานทนายความจังหวัดตามประมาณการที่เสนอมา โดยความเห็นชอบของกรรมการบริหารภาค๑๒.๒ ให้ทนายความอาสาไปเบิกเงินค่าเบี้ยเลี้ยง ค่าพาหนะและค่าที่พัก จากประธานทนายความจังหวัดโดยตรง๑๒.๓ให้ประธานทนายความจังหวัดส่งรายงานการเงินของแต่ละเดือน พร้อมหลักฐานการเบิกจ่ายและเอกสารตาม ข้อ ๑๐.๑ ให้แก่กรรมการบริหารภาคภายในกำหนดเวลา ๗ วันนับแต่วันสิ้นสุดของเดือนนั้น ๆ เพื่อกรรมการบริหารภาคตรวจสอบและส่งสำนักงานสิทธิมนุษยชนโดยด่วนต่อไป๑๒.๔สำนักงานสิทธิมนุษยชนมีสิทธิที่จะไม่อนุมัติเงินยืมทดรองจ่ายของเดือนต่อไปหากยังไม่ได้รับรายงานการเงินพร้อมเอกสารทั้งหมดตามข้อ ๑๒.๓๑๒.๕คณะกรรมการมีอำนาจที่จะเสนอให้อุปนายกหรือผู้ที่นายกมอบหมาย ปรับเพิ่มหรือลดเงินยืมทดรองจ่ายที่ได้อนุมัติไปแล้วเมื่อได้คำนึงถึงความจำเป็น ความเหมาะสมด้านปริมาณงานและประสิทธิภาพในการดำเนินงานของประธานทนายความจังหวัดแต่ละจังหวัดประกาศ ณ วันที่ ๓ กรกฎาคม พ.ศ. ๒๕๔๓สัก กอแสงเรืองนายกสภาทนายความ[เอกสารแนบท้าย]๑. โครงการทนายความอาสาให้คำปรึกษาผู้ต้องหาและเข้าฟังการสอบปากคำในคดีอาญา(สมท. ๒ รายงานการปฏิบัติหน้าที่)๒. โครงการทนายความอาสาให้คำปรึกษาผู้ต้องหาและเข้าฟังการสอบปากคำในคดีอาญา(สมท. ๓ (ส่วนภูมิภาค) แบบขอเบิกค่าพาหนะ/ค่าตอบแทน)๓. โครงการทนายความอาสาให้คำปรึกษาผู้ต้องหาและเข้าฟังการสอบปากคำในคดีอาญา(สมท. ๔ (ส่วนกรุงเทพฯ) แบบขอเบิกค่าตอบแทน)(ดูข้อมูลจากภาพกฎหมาย)หมายเหตุ :- เหตุผลในการประกาศใช้ข้อบังคับสภาทนายความ คือโดยที่รัฐธรรมนูญแห่งราชอาณาจักรไทย พุทธศักราช ๒๕๔๐ มาตรา ๒๔๑ วรรคสองบัญญัติไว้ว่าในชั้นสอบสวนผู้ต้องหามีสิทธิให้ทนายความ หรือผู้ซึ่งตนไว้วางใจเข้าฟังการสอบปากคำตนได้ซึ่งสภาทนายความได้จัดตั้งสำนักงานสิทธิมนุษยชนขึ้นรองรับบทบัญญัติดังกล่าวแล้วดังนั้นเพื่อเป็นการส่งเสริมประสิทธิภาพการปฏิบัติหน้าที่ของทนายความอาสาสมัครในการให้คำปรึกษาผู้ต้องหาและเข้าฟังการสอบปากคำในคดีอาญาอันเป็นการรองรับสิทธิมนุษยชนของประชาชนตามบทบัญญัติของรัฐธรรมนูญจึงเห็นสมควรให้มีการออกข้อบังคับว่าด้วยการดำเนินการของสำนักงานสิทธิมนุษยชนสภาทนายความ ไว้เพื่อเป็นแนวทางปฏิบัติในการเบิกจ่ายค่าตอบแทนของทนายความอาสาให้สอดคล้องกันทั่วประเทศและเป็นไปตามแนวทางการบริหารงบประมาณของรัฐบาลที่ให้การสนับสนุนหน่วยงานของสภาทนายความ จึงจำเป็นต้องออกข้อบังคับฉบับนี้ดลธี/ผู้จัดทำ๒ พฤศจิกายน ๒๕๕๓นฤดล/ผู้ตรวจ๒๑ มกราคม ๒๕๕๔[๑] ราชกิจจานุเบกษาเล่ม ๑๑๗/ตอนพิเศษ ๘๔ ง/หน้า ๖๓/๒๓ สิงหาคม ๒๕๔๓